**POLUGODIŠNJE**

**IZVJEŠĆE O PROVEDBI PROVEDBENOG**

**PROGRAMA ZA 2022. GODINU**

01.01.2022.godine do 30.06.2022.godine

OPĆINA DRAGALIĆ

1. **PREGLED STANJA U UPRAVOM PODRUČJU**

U razdoblju za koje se podnosi Izvješće (01.01.2022.g. – 30.06.2022. g.) uspjeli smo većinu planiranih mjera provesti unatoč vrlo zahtjevnoj gospodarskoj i zdravstvenoj situaciji koja prati, ne samo gledano mikrolokacijski, nego gotovo i čitav svijet. Energetska kriza je na svom vrhuncu (ako je), cijene energenata uzimaju sve veće učešće u gotovom proizvodu i u svakom kućnom budžetu, tako u unutar konstrukcije općinskog proračuna, što iziskuje sve više financijskih sredstava za tekuće i investicijsko održavanje. Unatoč svemu osigurana su sredstva za redovan rad po svim aktivnostima i tekućim projektima, po svim mjerama koje smo planirali i one se redovito održavaju.

1. **IZVJEŠĆE O NAPRETKU O PROVEDBI MJERA**

U Provedbenom programu Općine Dragalić za razdoblje 2021. – 2025. godine ukupno se provodi 3 mjere koje obuhvaćaju 10 ciljeve iz hijerarhijski nadređenog akta strateškog planiranja.

**Mjera 1. - Održivi gospodarski rast**

**Broj i naziv Cilja nadređenog akta strateškog planiranja -** 13. Gospodarski rast **Program 1009 -** Razvoj poljoprivrede **Naziv mjere -** Poticanje održivog razvoja poljoprivrede

U navedenoj mjeri kroz aktivnost A100902 Poticajne mjere za unapređenje poljoprivrede, a u vidu subvencije poljoprivrednicima utrošeno je 1.820,00 kn, održana je radionica za poljoprivrednike na kojoj je bilo 30-ak poljoprivrednika. Tema je bila ekološko povrtlarstvo-gnojidba i zaštita.

**Mjera 2.** – **Razvijenost sveukupne infrastrukture**

**Broj i naziv Cilja nadređenog akta strateškog planiranja -** 12. Promet i održavanje javnih prometnica i mobilnost **Program 1005 –** Građenje objekata komunalne infrastrukture **Naziv mjere –** Unapređenje izgradnje prometne infrastrukture

U navedenoj mjeri kroz projekt K100504 Izgradnja javne površine (Trg), plaćen je ostatak vrijednosti izrade projektne dokumentacija u vrijednosti 6.250,00 kn, za potrebe ishođenja dozvole za građenje predmetnog Trga. Dozvola je ishođena.

**Broj i naziv Cilja nadređenog akta strateškog planiranja -** 3. Komunalno gospodarstvo **Program 1006 –** Razvoj i sustav vodoopskrbe i vodoodvodnje  **Naziv mjere –** Razvoj i uspostavljanje održivog sustava vodoopskrbe i vodoodvodnje

U navedenoj mjeri kroz projekt K100602 Izgradnja vodovoda, aktivnosti su se odvijale na dovršenju realizacije vodoopskrbe naselja Donji Bogićevci, odnosno investirano je u izgradnju vodoopskrbe 655.182,31 kn, te su time omogućene provedbe natlačenja i dezinfekcije cjevovoda, te je građanima naselja Donji Bogićevci omogućeno ugovaranje s javnim isporučiteljem vodnih usluga priključenja na javni vodoopskrbni sustav s pitkom vodom.

**Program 1004 –** Održavanje komunalne infrastrukture  **Naziv mjere –** Održavanje komunalne infrastrukture

U navedenoj mjeri kroz aktivnost A100401 Održavanje javnih površina, održavana je uređenost i urednost javnih površina, a financijski je vidljiva kroz troškove benzina i dizela, materijala za tekuće i investicijsko održavanje opreme, materijala za dijelove i tekuće održavanje transportnog vozila, kao i usluga za tekuće i investicijsko održavanje opreme i transportnog vozila. Iznos koji je utrošen u promatranom periodu za navedenu mjeru je 15.775,91 kn.

**Naziv mjere –** Unapređenje energetske infrastrukture

U navedenoj mjeri, kroz aktivnost A100403 Održavanje javne rasvjete, podmirujući troškove za električnu energiju za potrebe javne rasvjete iz proračunskih sredstava izdvojeno je 12.340,32 kn

**Naziv mjere –** Unapređenje komunalne infrastrukture – groblja

U navedenoj mjeri, kroz tekući projekt T100403 Održavanje groblja, podmirujući troškove za električnu energiju, opskrbu vodom i odvoz smeća iz proračunskih sredstava izdvojeno je 2.048,68 kn

**Broj i naziv Cilja nadređenog akta strateškog planiranja -** 14. Lokalna uprava i administracija **Program 1003 –** Javna uprava i administracija  **Naziv mjere –** Učinkovito upravljanje javnim prostorom i imovinom

U navedenoj mjeri, kroz kapitalni projekt K100302 Sanacija ratom razrušenih domova u izvještajnom periodu utrošeno je 148,91 kn

**Mjera 3.** – **Unapređenje društvenog standarda**

**Broj i naziv Cilja nadređenog akta strateškog planiranja –** 4. Odgoj i obrazovanje **Program 1010 –** Program predškolskog odgoja  **Naziv mjere –** Unapređenje uvjeta za predškolski odgoj i obrazovanje

U navedenoj mjeri u izvještajnom periodu provodite su dvije aktivnosti i jedan kapitalni projekt; A101001 Program predškole, A101002 Boravak djece u vrtiću i K101001 Izgradnja dječjeg vrtića. Kroz A101002 iz proračunskih sredstava utrošeno je 248.392,18 kn, za podmirenje rashoda za usluge telefona, vode, odvodnje, električne energije, te za materijal za održavanje čistoće i higijene, namirnice za potrebe kuhinje, dnevne prehrane i za tekuće pomoći vezane uz isplatu osobnih dohodaka za uposlene u vrtiću. Za potrebe dovršenja izgradnje dječjeg vrtića dodatno je u izvještajnom periodu utrošeno 486,50 kn.

**Program 1011 –** Program OŠ i SŠ obrazovanja  **Naziv mjere –** Unapređenje uvjeta za obrazovanje

U navedenom programu u izvještajnom periodu provodila se jedna aktivnost; A101102 Sufinanciranje prijevoza učenika za što je u izvještajnom periodu utrošeno 16.680,67 kn

**Program 1012 –** Program visokog obrazovanja  **Naziv mjere –** Unapređenje uvjeta za obrazovanje

U navedenom programu u izvještajnom periodu provodila se jedna aktivnost; A101201 Stipendiranje studenata, za što je u izvještajnom periodu utrošeno 9.000,00 kn, dok je unutar mjere *Unapređenje uvjeta za obrazovanje*, kroz dva programa ukupno realizirano 25.680,67 kn

**Broj i naziv Cilja nadređenog akta strateškog planiranja –** 8. Kultura, tjelesna kultura i sport **Program 1013 –** Program razvoja civilnog društva  **Naziv mjere –** Promicanje kulture i kulturnih sadržaja

U navedenom programu u izvještajnom periodu kroz mjeru promicanje kulture i kulturnih sadržaja, a kroz aktivnost A101301 Djelatnost udruga u kulturi, realizirana je tekuća pomoć prema KUD-u Dragalić u iznosu 8.000,00 kn

**Broj i naziv Cilja nadređenog akta strateškog planiranja –** 6**.** Socijalna skrb **Program 1013 –** Program razvoja civilnog društva  **Naziv mjere –** Dodjela subvencija, pomoći i donacija

Kroz navedenu mjeru, u izvještajnom periodu, a također kroz gore navedeni program razvoja civilnog društva, kroz aktivnost A101302 Građanske udruge i udruge proizašle iz domovinskog rata, realizirana je tekuća pomoć u ukupnom iznosu 15.000,00 kn

**Broj i naziv Cilja nadređenog akta strateškog planiranja –** 8. Kultura, tjelesna kultura i sport **Program 1014 –** Razvoj sporta  **Naziv mjere –** Poticanje razvoja sporta i rekreacije

Kroz navedenu mjeru, u izvještajnom periodu kroz aktivnost A101401 Javne potrebe u sportu, za potrebe provedbe apliciranog projekta, na javnom natječaju za dodjelu sredstava za aktivnosti udruga u sportu, *Sport za sve*, u izvještajnom periodu doznačeno je 20.000,00 kn NK Dragalić

**Broj i naziv Cilja nadređenog akta strateškog planiranja –** 11. Protupožarna i civilna zaštita **Program 1015 –** Organiziranje i provođenje zaštite i spašavanja **Naziv mjere –** Organiziranje i redovan rada sustava zaštite i spašavanja na području Općine

Kroz navedenu mjeru, u izvještajnom periodu kroz aktivnost A101501 DVD, za potrebe redovnog rada DVD Dragalić, iz proračunskih sredstava izdvojeno je 24.999,97 kn, dok je za aktivnost A101502 Civilna zaštita za potrebe financiranja HGSS stanice Slavonski Brod, koja pokriva svojom djelatnošću, a temeljem Sporazuma i naše područje izdvojeno 8.000,00 kn

**Naziv mjere –** Poboljšanje opremljenosti i kapaciteta protupožarnih snaga

Kroz navedenu mjeru, u izvještajnom periodu provodite su aktivnosti kroz jedan kapitalni projekt, K101501 Oprema za DVD, te je za potrebe opremanja DVD Dragalić izdvojeno 45.000,00 kn

**Broj i naziv Cilja nadređenog akta strateškog planiranja –** 6. Socijalna skrb **Program 1016 –** Program socijalne skrbi i novčanih pomoći **Naziv mjere –** Aktivnosti vezane za pružanje socijalne skrbi osjetljivim skupinama

Kroz navedenu mjeru, u izvještajnom periodu kroz aktivnost A101601 Pomoć obiteljima i kućanstvima i socijalno ugroženim građanima u izvještajnom periodu iz proračunskih sredstava izdvojeno je 9.947,61 kn

**Naziv mjere –** Poticanje nataliteta

Kroz navedenu mjeru, u izvještajnom periodu kroz aktivnost A101602 Potpora za novorođeno dijete, u izvještajnom periodu iz proračunskih sredstava izdvojeno je 9.000,00 kn

**Naziv mjere –** Poboljšanje standarda postojećih usluga socijalne zaštite u okvirima lokalne zajednice

Kroz navedenu mjeru, u izvještajnom periodu kroz aktivnost A101604 Crveni križ, za poslove iz nadležnosti GO CK Nova Gradiška, koja pokriva zakonskim aktivnostima iz svog djelokruga i područje naše Općine, u izvještajnom periodu iz proračunskih sredstava izdvojeno je 10.500,00 kn

**Broj i naziv Cilja nadređenog akta strateškog planiranja –** 7. Primarna zdravstvena zaštita **Program 1017 –** Dodatne usluge u zdravstvu i preventiva  **Naziv mjere –** Unapređenje kvalitete zdravstvenih usluga

Kroz navedenu mjeru u prvom polugodištu bilo je financijskih aktivnosti na podmirenju dijela troška za izradu projektne dokumentacije za ishođenje dozvole za građenje, a za što je i izvještajnom razdoblju iz proračuna izdvojeno 34.250,00 kn, te su veće aktivnosti bile usmjerene prema ishođenju dozvole za potrebe izgradnje zgrade ambulante obiteljske medicine i stomatologa za područje naše Općine. Aktivnosti na izgradnji očekuju se u narednom periodu.

**Program 1004 –** Dodatne usluge u zdravstvu i preventiva  **Naziv mjere –** Preventivne radnje u svrhu zdravlja građana

Kroz navedenu mjeru, u izvještajnom periodu kroz aktivnost A100404 Dezinskecija i deratizacija, za poslove provođenja proljetne deratizacije, iz proračunskih sredstava izdvojeno je za navedenu namjenu 19.398,75 kn

1. **DOPRINOS OSTVARENJU JAVNIH POLITIKA**

Osigurali smo provedbu socijalnih usluga kroz pomoći za novorođenče, sufinanciranje školske kuhinje za djecu iz obitelji sa slabijim socijalnim statusom, sufinanciranje prijevoza učenika. Osigurali smo redovan sustav za zaštitu i spašavanje, financirali nabavku opreme i ulaganje u zgradu vatrogasnog doma, financirali naš udio u pokrivanju troškova rada HGSS, također vodimo računa o zdravstvenoj zaštiti stanovništva, ulaganjima u buduću ambulantu, kao i provođenje DDD mjera. Brinemo se o radu udruga na području općine, stipendiranju studenata, kupovini knjiga za sve osnovnoškolce, sufinanciranju prijevoza srednjoškolaca. Kroz financiranje provođenja predškole, te kroz redovan rad dječjeg vrtića „Žabica“ brinemo o djeci predškolskog odgoja.

Od najvažnijih provedenih mjera u prvom polugodištu 2022.g. svakako ću istaći provedene aktivnosti na natječaju za izgradnju kanalizacije naselja Mašić i Medari, raspisanom natječaju i odabiru kandidata i potpisivanju ugovora za građenje. Iako nismo bili direktni provoditelji navedenih aktivnosti, bili smo posebno aktivni pri izradi projektne dokumentacije, ishođenju dozvole za građenje i financiranju iste, te provođenju aktivnosti za ustupanje projekta nadležnom isporučitelju vodnih usluga, kao i partner u provedbi natječajnih aktivnosti za izvođenje radova i izbor izvođača radova, te potpisivanju ugovora za izvođenje radova.

Zaključno, sve se mjera kontinuirano provode, do sada smo zadovoljni postignutim unatoč ekonomskoj i gospodarskoj situaciji, te se nadom i daljnjem ostvarenju zadanih mjera u slijedećem izvještajnom razdoblju.

KLASA: 972-04/22-01/1

URBROJ: 2178-27-01-22-2

U Dragaliću, 28.07.2022.

 Općinski načelnik

 Zvonimir Karlik v.r.